বিগ বস কন্নড় ৩

বিগ বস কন্নড় ৩ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের তৃতীয় মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৫ সালের ২৫শে অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০১৬ সালের ৩১শে জানুয়ারি তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল কালার্স কন্নড়ে সম্প্রচারিত হয়েছে। ভারতীয় অভিনেতা সুদীপ পূর্ববর্তী মৌসুমের মতো এই মৌসুমেও উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী শ্রুতি জয়লাভ করেছেন, অন্যদিকে চন্দন কুমার প্রথম রানার-আপ হয়েছেন। এছাড়াও মাস্টার আনন্দ, রহমান হাসিব এবং পূজা গান্ধী ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী শ্রুতি

 স্থান  বাসিন্দা  পেশা      অবস্থা  ১  শ্রুতি  অভিনেত্রী  দিন ১  দিন ৯৮   ২  চন্দন কুমার  অভিনেতা  দিন ১  দিন ৯৮   ৩  মাস্টার আনন্দ  অভিনেতা  দিন ১  দিন ৯৮   ৪  রহমান হাসিব  উপস্থাপক  দিন ১  দিন ৯৭   ৫  পূজা গান্ধী  অভিনেত্রী  দিন ১  দিন ৯৭   ৬  নেরাভান্ডা আইয়াপ্পা  ক্রিকেটার  দিন ১  দিন ৯১   ৭  সুনামি কিটি  টেলিভিশন অনুষ্ঠানের প্রতিযোগী  দিন ১  দিন ৮৪   ৮  গৌতমী গৌড়া  অভিনেত্রী  দিন ৪২  দিন ৮৪   ৯  সুষমা বীর  নৃত্যশিল্পী  দিন ৪২  দিন ৭৭   ১০  ভাবনা বেলেগেরে  উপস্থাপিকা  দিন ১  দিন ৭০   ১১  ক্রুতিকা রবীন্দ্র  অভিনেত্রী  দিন ১  দিন ৬৩   ১২  মিত্র  অভিনেতা  দিন ৪৩  দিন ৫৬   ১৩  আরজে নেত্র  রেডিও জকি  দিন ১  দিন ৪৯   ১৪  নেহা গৌড়া  অভিনেত্রী  দিন ১  দিন ৪২   ১৫  রবি মুরুরু  সঙ্গীতজ্ঞ  দিন ১  দিন ২৮   ১৬  হুচ্চা ভেঙ্কট  অভিনেতা  দিন ১  দিন ২১   ১৭  জয়শ্রী রমাইয়া  মডেল  দিন ১  দিন ১৪   ১৮  মাধুরী ইতাগি  অভিনেত্রী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০১৫-এ ভারতীয় টেলিভিশন মৌসুম
বিষয়শ্রেণী:২০১৬-এ ভারতীয় টেলিভিশন মৌসুম
বিষয়শ্রেণী:কালার্স কন্নড়ের মৌলিক অনুষ্ঠান